CELEX: C2005/182/23
Language: sl
Date: 2005-07-23 00:00:00
Title: Sodba Sodišča (tretji senat) z dne 26. maja 2005 v zadevi C-498/03 (predlog za sprejem predhodne odločbe VAT and Duties Tribunal, London): Kingscrest Associates Ltd, Montecello Ltd proti Commissioners of Customs & Excise (Šesta direktiva DDV — Člen 13(A)(1)(g) in (h) — Oproščene transakcije — Storitve, ki so ozko povezane s socialno pomočjo in socialnovarstvenim delom — Storitve, ki so ozko povezane z varstvom otrok in mladine — Storitve, ki jih opravljajo organizacije, ki niso osebe javnega prava, katere država članica priznava kot dobrodelne — Profitni zasebni subjekti — Izraz dobrodelen)

23.7.2005   
            
            
               SL
            
            
               Uradni list Evropske unije
            
            
               C 182/12
            
         
      SODBA SODIŠČA
   
   (tretji senat)
   z dne 26. maja 2005
   v zadevi C-498/03 (predlog za sprejem predhodne odločbe VAT and Duties Tribunal, London): Kingscrest Associates Ltd, Montecello Ltd proti Commissioners of Customs & Excise (1)
   
   (Šesta direktiva DDV - Člen 13(A)(1)(g) in (h) - Oproščene transakcije - Storitve, ki so ozko povezane s socialno pomočjo in socialnovarstvenim delom - Storitve, ki so ozko povezane z varstvom otrok in mladine - Storitve, ki jih opravljajo organizacije, ki niso osebe javnega prava, katere država članica priznava kot dobrodelne - Profitni zasebni subjekti - Izraz dobrodelen)
   (2005/C 182/23)
   Jezik postopka: angleščina
   V zadevi C-498/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo VAT and Duties Tribunal, London (Združeno kraljestvo) z dne 10. junija 2003, ki je na Sodišče prispela dne 26. novembra 2003, v postopku Kingscrest Associates Ltd, Montecello Ltd proti Commissioners of Customs & Excise, je Sodišče (tretji senat), v sestavi A. Rosas, predsednik senata, A. Borg Barthet, A. La Pergola, J. Malenovský in A. Ó Caoimh (poročevalec), sodniki, generalni pravobranilec: D. Ruiz-Jarabo Colomer, sodni tajnik: L. Hewlett, glavna administratorka, dne 26. maja 2005 razglasilo sodbo, katere izrek se glasi:
   
               1.
            
            
               Izraz „charitable“ iz angleške različice člena 13A(1)(g) in (h) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, je avtonomen izraz prava Skupnosti, ki ga je treba razlagati ob upoštevanju vseh jezikovnih različic te direktive.
            
         
               2.
            
            
               Pojem „organizacije, ki jih država članica priznava kot dobrodelne“ iz člena 13A(1)(g) in (h) Šeste direktive ne izključuje profitnih zasebnih subjektov.
            
         
               3.
            
            
               Nacionalna sodišča so tista, ki morajo zlasti na podlagi načel enakega obravnavanja in davčne nevtralnosti in ob upoštevanju opravljanja obravnavanih storitev kot tudi pogojev za njihovo izvajanje ugotoviti, ali priznanje profitnega zasebnega subjekta, ki kot tak na podlagi nacionalnega prava nima statusa „charity“, za dobrodelnega, z namenom oprostitve iz člena 13A(1)(g) in (h) Šeste direktive, presega diskrecijsko pravico, ki ga te določbe za tako priznavanje dajejo državam članicam.
            
         
      (1)  UL C 21, 24.1.2004.